Nius hetlain
Ol meri long sevenpla provins insait long Hailens Rijen ibung long wanpal expo long soim ol kain samting olsem bilas. Displa expo, em ol lain blong APEC imekim kamap long Hagen. Namel long ol samting we ol isoim, em ol bilum, we igat tingting olsem ol meri iken salim igo long ol arapela kantri long kisim moa moni.
Igat nid long kantri imas gat planti moa ol midwife, or ol meri husat isave halivim ol mama long taim blong karim baby. Paula Puawe, long University of Goroka imekim displa singaut. Em itok long nau yet, inogat gutpla sapot inkam long gavman long halivim ol midwife.
Long displa taim, igat samting olsem 800pla midwife insait long kantri.
Wok long stretimna kamapim rot long Poreporena Freeway na Independence Boulevard istat pinis. Displa ol rot em gavman blong China halivim long kamapim wantaim long moni mak blong moa long 20 million kina. China itok ol displa rot em long halivim kantri long kamapim displa bikpla APEC miting long mun Novemba.
tpi_Latn tpi_Latn tpi_Latn tpi_Latn tpi_Latn